Babyshambles

Babyshambles on brittiläinen rockyhtye, jonka keulahahmona toimii laulusolisti Pete Doherty. Yhtye perustettiin keväällä 2004, kun Dohertyn edellinen yhtye The Libertines oli alkanut hajota, Pete Doherty erotettiin Libertinesista kasvavan huumeidenkäyttönsä ja huonon käytöksensä vuoksi. 
Babyshambles julkaisi itseään kantavan debyyttisinglen 7” huhtikuussa 2004, ja kesään mennessä kokoonpano vakiintui muotoon Doherty (laulu, kitara), Patrick Walden (kitara), Drew McConnell (basso) ja Gemma Clarke (rummut). Syksyllä bändillä meni suhteellisen hyvin: se teki loppuunmyydyn Iso-Britannian kiertueen ja julkaisi toisen singlensä, “Killamangiro”, Libertinesin entisellä levymerkillä Rough Tradella. 
Joulukuuhun mennessä yhtye kuitenkin joutui perumaan tai keskeyttämään useita esiintymisiä, koska Doherty ei ollut soittokunnossa päihteiden käytön vuoksi. Yksi äkillisistä peruutuksista johti mellakkaan London Astoriassa. Rumpali Clarke kyllästyi katselemaan laulajan sekoilua ja jätti yhtyeen alkuvuodesta 2005 ja hänen tilalleen tuli uusi rumpali Adam Ficek.
Down in Albion.
Vaikka bändin ympärillä vallitsi jatkuva sekasorto — mukaan lukien Dohertyn pidätys, jossa häntä syytettiin dokumentaristi Max Carlishin pahoinpitelystä ja kiristyksestä (syytteet hylättiin keväällä) — Babyshambles aloitti ensimmäisen albuminsa työstämisen. Yhtye teki yhteistyötä entisen The Clash yhtyeen kitaristin, tuottaja Mick Jonesin kanssa kevään ja kesän 2005 ajan ja julkaisi singlen “Fuck Forever” elokuussa esimakuna tulevasta albumista. "Down in Albion" albumi ilmestyi Isossa-Britanniassa samana syksynä, ja Babyshambles lähti sitä tukevalla kiertueelle, vaikka yhtye perui lähes yhtä monta keikkaa kuin ehti soittaa. 
Dohertyn holtiton käytös jatkui, ja hänen lukuisat yhteenottonsa lain kanssa – mukaan lukien pidätys autovarkaudesta ja huumeiden hallussapidosta alkuvuonna 2006. "Down in Albion" julkaistiin Yhdysvalloissa keväällä 2006. Siihen mennessä kitaristi Patrick Walden oli jo jättänyt yhtyeen vedoten tarpeeseen käsitellä omia huumeongelmiaan. 
Shotter's Nation.
Syksyllä 2006 ilmestyi "The Blinding EP, j"a seuraavana syksynä albumi "Shotter’s Nation," Babyshamblesin ensimmäinen täyspitkä albumi EMI/Parlophonen kautta, toi mukanaan hiotumman tuotannon ja keskittyneemmän laulunkirjoituksen. Hieman sekavan Euroopan-kiertueen jälkeen – johon sisältyi peruttuja keikkoja Dohertyn vankeustuomion vuoksi – Babyshamblesin Shotter’s Nation -albumia seuranneella jaksolla Doherty julkaisi sooloalbumin "Grace/Wastelands" vuonna 2009 ja aloitti näyttelijänuransa. 
Seuraavana vuonna The Libertines teki paluun sarjalla hyvin vastaanotettuja keikkoja, muun muassa vuoden Readingin ja Leedsin festivaaleilla. Koska Babyshambles oli tuolloin epämääräisessä välitilassa, rumpali Adam Ficek jätti yhtyeen keskittyäkseen omaan projektiinsa Roses Kings Castles, ja hänen tilalleen tuli entinen Supergrass-rumpali Danny Goffey.
Sequel to the Prequel.
Vuoden 2013 alussa Babyshambles palasi studioon Stephen Streetin kanssa äänittämään kolmatta albumiaan. Kun Stereophonicsin rumpali Jamie Morrison liittyi yhtyeeseen täydentämään kokoonpanoa, bändi julkaisi kolmannen studioalbuminsa, "Sequel to the Prequel", syyskuussa 2013. 
Samaan aikaan The Libertines kokoontui jälleen yhteen vuonna 2014, soittaen loppuunmyydyt konsertit Lontoon Hyde Parkissa ja Alexandra Palacessa, mikä johti yhtyeen työskentelemään uuden, vuodelle 2015 suunnitellun albumin parissa. Vuodesta 2014 lähtien Babyshambles oli suurelta osin tauolla, sillä sen keulahahmo Pete Doherty keskittyi soolouraansa sekä ensimmäiseen yhtyeeseensä, The Libertinesiin. Joulukuussa 2024 Doherty kuitenkin ilmoitti aikovansa herättää Babyshamblesin uudelleen eloon. Vuonna 2025 Babyshambles julkaisi uuden singlen, nimeltä "Dandy Hooligans" ja yhtye teki Britannian kiertueen.
Diskografia.
Studioalbumit
EP:t
Singlet